Ísland vann Austurríki á EM 2016 eftir sigurmark í uppbótartíma leiksins í París í kvöld . Ísland kemst þess vegna upp úr riðlakeppninni og keppir í 16 liða úrslitum mótsins . Leikið verður gegn Englandi í Nice á mánudaginn . Jón Daði Böðvarsson skoraði mark í fyrri hálfleik og kom Íslandi í 1 - 0 . Austurríki brenndi svo af víti í fyrri hálfleik . Ísland pakkaði í vörn í seinni hálfleik en fékk á sig mark þegar Alessandro Schöpf skoraði á 60. mínútu . Íslensku leikmennirnir vörðust svo alveg þar til venjulegur leiktími var liðinn eða þar til Arnór Ingvi Traustason skoraði á fjórðu mínútu í uppbótartíma . Um leið var leikurinn flautaður af . Ísland gerði tvö jafntefli og vann einn leik í riðlakeppni mótsins . Fyrsti leikurinn var gegn Portúgal . Þá gerði Ísland svekkjandi jafntefli gegn Ungverjum í Marseilles . Auglýsing Ísland endaði í öðru sæti F-riðils með fimm stig , eins og Ungverjar sem enduðu í fyrsta sæti . Portúgal gerði jafntefli við Ungverja í kvöld og endaði með þrjú stig í þriðja sæti . Portúgal kemst einnig áfram í 16 liða úrslit . Austurríki fékk aðeins eitt stig og kemst ekki áfram . Tíu þúsund íslenskir stuðningsmenn stóðu vaktina í stúkunni í Saint Denis á Stade de France í kvöld og sungu hástöfum allan leikinn . Þegar um 20 mínútur eru liðnar síðan leiknum lauk eru stuðningsmenn Íslands ennþá syngjandi í stúkunni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .